લોકોમાં સામાજિક જાગૃતિ આવે તેવા વિષય સાથે દર વર્ષે આયોજકો ગણેશજી સાથે સુંદર ડેકોરેશન તૈયાર કરે છે.છેલ્લા ઘણા વર્ષોથી યોજાતા ગણેશોત્સવના ડેકોરેશનમાં અશોક વાટિકા સાથે સીતાહરણ પ્રસંગ,હાથીઓના સમૂહ દ્વારા ગણેશ પૂજન,સર્કસ,સ્ત્રી ભ્રુણ હત્યા,કુંભકર્ણ વધ,ગણેશ શોભાયાત્રા,જેવા પ્રસંગો પર ડેકોરેશન કરી ચુક્યા છે ત્યારે ચાલુ વર્ષે શિશુપાલ વધના મહાભારત પ્રસંગનું આબેહૂબ ડેકોરેશન લોકોમાં આકર્ષણનું કેન્દ્ર બન્યું છે.અર્જુન,શિશુપાલ, શ્રીકૃષ્ણ, યુધિષ્ઠિર,ભીષ્મપિતા, બલરામ જેવા પાત્રો અને સંવાદો સાથે ભવ્ય ડેકોરેશન પાછળ હિન્દૂ ધર્મના પ્રેરણાત્મક પ્રસંગો સાથે નવી પેઢીમાં ધર્મ અને સંસ્કારોનું સિંચન થાય તેવો હેતુ આ આયોજન પાછળ રહેલો હોવાનું આયોજકો જણાવી રહ્યા છે.સાથે સાથે જ્યાં હવે તૈયાર કમ્પ્યુટરાઈઝ પડદા અને બેનરોની બોલ બાલાવચ્ચે કોમ્પ્યુટર યુગમાં હાથ પેઇન્ટિંગ જ્યારે મરણ પથારીએ છે ત્યારે આયોજકો દ્વારા વિશાળ ડેકોરેશન પાછળ બે ગ્રાઉન્ડમાં મોંઘું પડતું હોવા છતાં વિશાળ હાથ પેઇન્ટિંગ દર વર્ષે કરાવી આ કલાને પ્રોત્સાહન આપી રહ્યા છે.જે બાબતને કલા પ્રેમીઓ પણ આવકાર આપી રહ્યા છે.રોજ મોટી સંખ્યામાં કીમ અને આજુબાજુના ગણેશ ભક્તો,બાળકો મોટી સંખ્યામાં ડેકોરેશનનનો આનંદ માણી રહ્યા છે.